Servando Fernández Victorio

Servando Fernández-Victorio Arenas, nado en Galdo (Viveiro) en 1834 e finado en Barcelona o 20 de agosto de 1907, foi un avogado, xuíz e político galego.

 Traxectoria 
Licenciado en Dereito pola Universidade de Madrid en 1858. Foi avogado en Viveiro, xuíz de Vilamartín de Valdeorras, Xinzo de Limia e Barcelona e instruíu inicialmente a causa polo asasinato do xeneral Prim. Despois foi maxistrado da Audiencia de Cáceres. Foi elixido deputado polo distrito de Lalín nas eleccións a Cortes Constituíntes de 1873.El Eco de Galicia, 22-2-1893, p. 1. Na Restauración foi candidato a deputado polo distrito de Viveiro en 1893 pero non foi elixido,Gaceta de Galicia, 4-3-1893, p. 2. tiña como portavoz o periódico El Baluarte de Galicia. Foi presidente da Audiencia de Manila (1890), e despois de Oviedo e Barcelona. Finou en San Gervasio (Barcelona) o 20 de agosto de 1907.La Correspondencia de España, 26-8-1907, p. 6.

 Recoñecementos 

Cabaleiro da Real Orde de Isabel a Católica, 1870.
 Vida persoal 

Casou aos 25 anos con Acacia Cociña, filla de Vicente Manuel Cociña Vizoso,El Regional, 15-7-1900, p. 2. e foi pai de María de los Dolores, Nicolás, Francisco, Antonio, Augusto, Concepción e Servando Fernández-Victorio Cociña.
 Notas 

 Véxase tamén 
 Bibliografía 



 Ligazóns externas 
 A. Lage-Seara. "De Viveiro a Filipinas, un pueblo clave en la conquista del Pacífico". Mundiario.

Categoría:Deputados de Galicia no Congreso dos Deputados
Categoría:Xuíces de Galicia
Categoría:Nados en Viveiro
Categoría:Nados en 1834
Categoría:Finados en 1907